Diari Oficial de la Generalitat Valenciana


Sumari del DOGV 4865, del 19-10-2004 (2004/10061)

ACORD de 15 d'octubre de 2004, del Consell de la Generalitat, pel qual es declara d'interés comunitari la implantació d'una indústria de tubs d'acer soldat en sòl no urbanitzable del terme municipal de Castalla.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10622


Data del document
:   15-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Castalla
    * edifici industrial
    * pla d'urbanisme
    * indústria siderúrgica

ACORD de 15 d'octubre de 2004, del Consell de la Generalitat, pel qual es declara d'interés comunitari la implantació d'una indústria de tubs d'acer soldat en sòl no urbanitzable del terme municipal de Castalla. [2004/X10583]
  
El Consell de la Generalitat, en la reunió del dia 15 d'octubre de 2004, va adoptar l'acord següent:
  
Vist l'expedient relatiu a la declaració d'interés comunitari per a la implantació d'una indústria de tubs d'acer soldat, promoguda per l'entitat mercantil Bornay, SA, en sòl no urbanitzable comú de Castalla, i de conformitat amb els següents
  
Antecedents de fet
  
Primer. Amb data 7 de març del 2003 la mercantil Bornay, SA, va presentar en el Servei Territorial d'Alacant, de la Direcció General de Planificació i Ordenació del Territori, una instància i la documentació complementària sol·licitant la declaració d'interés comunitari per a la instal·lació d'una indústria de tubs d'acer soldat, a la partida dels Masets, polígon 23, parcel·les 4, 5, 8, 10, 11 i 198, del terme municipal de Castalla.
  
Segon. Es tracta d'una actuació integral per la qual cosa ha de tramitar-se de conformitat amb el que preceptua l'article 20 de la Llei 4/1992, de 5 de juny, de la Generalitat, sobre Sòl No Urbanitzable, i està implantada en sòl no urbanitzable comú, segons el Pla general de Castalla que, en la secció 3a del Sòl No Urbanitzable Comú, article 6.21 Sòl No Urbanitzable Comú General (C.G), fa referència al punt 1., Usos als denominats, b) Limitats Compatibles, a les indústries (IN. 5).
  
Es preveu la construcció d'una fàbrica de tubs d'acer inoxidable soldat, composta per nau i instal·lacions industrials, oficines, lavabos i la resta de dependències, com també zones de càrrega i descàrrega, circulació de vehicles i aparcaments.
  
La relació entre els paràmetres del projecte i els permesos per la normativa urbanística municipal és la que apareix reflectida en la taula següent:
  
CONCEPTE NORMATIVA SOL·LICITUD
  
Superfície parcel·la (m²s) Planejament: 75162 877.363,37
  
Superfície construïda (m²t)
  
 Vist: 108.715,74
  
Superfície ocupada (m²s)
  
 Vist: 108.715,74
  
Ocupació (%) Planejament: 10 60,000
  
 LSNU: -
  
Coeficient
  
d'Edificabilitat (m²t/m²s) 0,4867
  
Nombre de plantes 2 1
  
Alçada de cornisa (m) 14
  
Separació (m) Límits: 5 Límits: > 5,00
  
 Vial: 50, s/legislació Vial: 50, des
  
 carreteres d'aresta exterior
  
A la vista del que s'ha exposat, s'observa la compatibilitat del que s'ha sol·licitat amb la normativa urbanística municipal, amb l'excepció de la superfície d'ocupació permesa que s'ha variat en les normes urbanístiques pròpies desenvolupades a l'empara de l'article 20.
  
Tercer. Disposarà de les infraestructures següents:
  
?L'accés rodat s'efectuarà des d'un camí privat que enllaça mitjançant una rotonda amb la CV-811, denominada d'Algueña a Castalla des de la CV-830 a la 815 (antiga A-211, de ramal de Castalla a la N-330), que és un tipus de xarxa local de titularitat de la Diputació Provincial d'Alacant, i li és aplicable el règim de servituds de la Llei de Carreteres de la Comunitat Valenciana, que, en l'article 33, estableix la zona de protecció de la via en 18 m., mesurada des de l'aresta exterior de la calçada, per la qual cosa no afecta l'actuació. Confrontant amb l'actuació es troba l'autovia del Centre (de nova construcció), denominada Sax ?Castalla, la qual pertany al tipus de xarxa bàsica i és de titularitat autonòmica, per tant li és també aplicable el règim de servituds contingut en la Llei 6/1991, de 27 de març, de la Generalitat, de Carreteres de la Comunitat Valenciana, que, en l'article 33, estableix per a autopistes i autovies una zona de protecció de 50 metres, a cada costat, mesurats des de l'aresta exterior de la calçada.
  
?L'abastiment d'aigua potable en quantitat i qualitat suficient per a proveir la indústria, no es reflecteix amb claredat.
  
?L'energia elèctrica és subministrada per Iberdrola, la qual expressa que per al subministrament en mitjana tensió cal, entre altres mesures:
  
a) Substituir el tram de conductor fins al punt de connexió de la instal·lació com també els actuals fusibles tipus XS de la derivació per unipolars.
  
b) Les línies de mitjana tensió particulars a 20 Kv que s'han de connectar en el tram de la linia aèria de mitjana tensió (LAMT) haurà de substituir el conductor.
  
c) El centre de transformació en la seua instal·lació haurà de complir la norma tècnica per a les instal·lacions de mitjana tensió i baixa tensió el transformador del qual haurà de ser capaç de regular un ± 10% sobre 420 V.
  
La mercantil subministradora d'energia considera a més que: ?....aquestes instal·lacions han de quedar de propietat del peticionari excepte les de l'apartat a), que continuaran a nom d'Iberdrola Distribució Elèctrica, SA.U.-, per a la qual cosa haurà de ser incoat expedient a nom d'aquesta societat, amb projecte de la línia aèria de mitjana tensió (LAMT) i del centre de transformació de client (CTC), visat i legalitzat davant del Servei Territorial d'Indústria. El peticionari haurà de projectar i executar a càrrec seu la seua línia aèria i subterània de mitjana tensió (LASMT) i el centre de transformació de client (CTC) per a 20 Kv. El CTC haurà de recaure en zona de domini públic.
  
?La recollida dels residus sòlids industrials procedents de retalls i del control de qualitat, es realitzarà en camions i es traslladaran a un abocador controlat, mentre que la resta dels residus sòlids aniran als contenidors del servei municipal. La Junta de Govern Local informa que «disposa de capacitat de gestió suficient i es compromet a la recollida selectiva de paper, cartó, vidre i envasos lleugers en l'interior de la nau industrial». La depuració d'abocaments de les aigües residuals sanitàries es realitzarà mitjançant depuradora, i les aigües seran reutilitzades per al reg de les zones arbrades.
  
?La canalització dels pluvials es realitza de forma separativa, classificant els efluents que emanen de l'aigua de pluja en dos tipus segons la seua procedència: recollida de les cobertes de les naus i edificis que finalment discorrerà lliurement pel terreny i una segona procedent de la vessament dels vials i aparcaments que després de depurada s'emprarà en el reg de jardins i zones verdes.
  
Quart. La documentació aportada està integrada per títols de propietat, informació cadastral, memòria descriptiva i justificativa de l'ordenació, plànols d'informació urbanística i d'ordenació, estudi economicofinancer, pla d'etapes, i estudi d'impacte ambiental. En aquesta mateixa queden definides les característiques de l'ordenació proposada, i es preveuen totes les obres d'enllaç amb les xarxes generals d'infraestructures i serveis públics necessaris per al funcionament de l'activitat.
  
Cinqué. Admesa a tràmit la sol·licitud, per Resolució de data 3 de juliol del 2003, del conseller de Territori i Habitatge, l'expedient es va sotmetre a informació pública mitjançant un edicte publicat en el Diari Oficial de la Generalitat Valenciana de data 29 d'agost del 2003, i en el diari La Verdad de 26 de setembre del 2003, sense que s'hi hagen presentat al·legacions.
  
Sisé. Durant la tramitació de l'expedient han emés un informe els següents organismes les competències dels quals puguen resultar afectades per l'actuació de conformitat amb els articles 16 i 20 de la Llei sobre Sòl No Urbanitzable:
  
1. Informe municipal: Amb data 27 de març del 2003 s'emet un informe favorable del tècnic municipal, aprovat pel Ple de l'Ajuntament de Castalla ponderant els aspectes següents:
  
?Incidència en l'ordenació del territori: l'activitat industrial que es pretén instal·lar és compatible segons reflecteix la normativa del pla.
  
?Incidència en l'estructura del territori: els terrenys on es pretén ubicar l'activitat, han sigut classificats com a sòl no urbanitzable de categoria comuna general. En l'esmentada classificació de sòl es permet la ubicació d'IN-5. Evidentment a causa de la magnitud de les instal·lacions que es pretenen ubicar és de les indústries que entrarien en aquest grup. La Comissió Municipal de Govern, per unanimitat, acorda declarar la compatibilitat de la implantació de la indústria que es pretén amb el pla general.
  
?Oportunitat econòmica social: es considera oportú, atesa l'ocupació que genera.
  
2. Oficina del Pla de Carreteres, de la Conselleria d'Infraestructures i Transport, amb entrada el 8 d'octubre del 2003, en sentit favorable.
  
3. Direcció General de Carreteres, del Ministeri de Foment, amb entrada de data 7 de novembre del 2003, en sentit favorable.
  
4. Direcció General de Transport, de la Conselleria d'Infraestructures i Transport, amb entrada d'1 de desembre del 2003, en sentit favorable.
  
5. Recursos Hidràulics de la Conselleria d'Infraestructures i Transport, amb entrada el 3 de febrer del 2004, en sentit favorable.
  
6. Confederació Hidrogràfica del Xúquer, amb entrada de data 21 d'abril del 2004, en sentit favorable condicionat al fet que: ?aquesta actuació, en allò que afecte el domini públic hidràulic i/o la seua zona de policia haurà d'adaptar-se en totes les seues fases al que disposa la normativa específica vigent i, en particular, al Reial Decret Legislatiu 1/2001, de 20 de juliol, pel qual s'aprova el text refós de la Llei d'aigües, els seus reglaments i la resta de disposicions que el desenvolupen.-
  
7. Conselleria d'Indústria, Comerç i Turisme, amb entrada de data 3 de desembre del 2003, en sentit favorable.
  
8. Ferrocarrils del Ministeri de Foment, amb entrada de data 5 de gener del 2004, en sentit favorable.
  
9. La Direcció General de Gestió del Medi Natural, amb entrada en data 14 de maig del 2004, en sentit favorable condicionat. La declaració d'impacte ambiental, que està condicionada al fet que es complisquen diferents aspectes per a l'aprovació i el desenvolupament del projecte, ha quedat satisfeta en la memòria justificativa i plànols, que obra dins del document refós presentat per la mercantil, en el qual es defineix:
  
9.1. La redelimitació del sector, que redueix el seu àmbit a l'actuació projectada per a l'activitat, més la reserva de sòl dotacional públic del 40% de la superfície computable del sector, i es reforesta una zona verda pública de 84.890,34 m², mitjançant espècies autòctones, i s'integra en el sistema natural de la zona.
  
9.2. Atesa la necessitat protegir els valors ambientals, la reserva de sòl dotacional públic s'estableix en un 10%, mínima obligatòria que estableix l'article 14 de l'annex al Reglament de planejament de la Comunitat Valenciana. Els espais verds inclosos en aquestes dotacions es converteixen en zones verdes públiques que es reforestaran amb arbratge de port no inferior a 2 metres compost per espècies autòctones de l'entorn forestal de la zona, per a apantallar i amortir en la mesura que siga possible l'impacte paisatgístic de la instal·lació. En el cas que el valor de la reforestació no arribe al 15% del cost estimat per a les obres d'urbanització, es pagarà a l'Ajuntament de Castalla la diferència mitjançant el pagament del cost d'execució d'infraestructures públiques addicionals, equivalents a la diferència.
  
9.3. Segons es desprén de la documentació que consta en l'expedient el projecte no afecta béns culturals ni patrimonials.
  
9.4. S'acredita el subministrament d'aigua potable a través de la mercantil Acua Gest Levante, SA.
  
9.5. Conforme estableix el projecte, la totalitat de les aigües residuals sanitàries, una vegada depurades, seran reutilitzades per al reg de les zones arbrades en l'entorn de la indústria. En cas de produir-se aigües d'origen industrial, aquestes es tractaran en l'interior de la nau sense que hi haja abocament a l'exterior, o bé es lliuraran a un gestor autoritzat. S'àmplia l'estació depuradora per a permetre el tractament de les aigües pluvials que continguen impureses.
  
9.6. Es projecta executar una xarxa separativa d'aigües pluvials en què es distingeixen les aigües recollides en la coberta de la nau industrial de les caigudes en els vials i zones d'aparcament. Les primeres són abocades als sobreeixidors que discorren pel perímetre de la parcel·la, i amb aquest fi es tramitarà l'obtenció de les autoritzacions pertinents per part de l'organisme de conca, mentre que les segones rebran un tractament previ abans de ser reutilitzades en el reg. La resta de l'aigua de vessament s'abocarà als sobreeixidors.
  
9.7. Els residus sòlids inerts es gestionaran en abocadors autoritzats. Tal com indica l'estudi d'impacte ambiental, no es depositen en cap moment runes fora de la parcel·la. L'Ajuntament ha expressat el seu compromís i la capacitat de gestió dels residus sòlids urbans, amb recollida selectiva de paper/cartó, vidre i envasos lleugers en l'interior de la nau industrial.
  
9.8. Els residus industrials seran gestionats a càrrec de la mateixa empresa mitjançant un gestor autoritzat d'acord amb la naturalesa d'aquests residus. En el cas dels residus considerats com perillosos, se sol·licitarà autorització com a productor d'aquests en funció del volum de residus generat.
  
9.9. Els traçats de les infraestructures d'abastiment d'aigua potable i d'energia elèctrica: en el projecte d'execució es determinarà la necessitat o no de realitzar-hi l'estimació d'impacte ambiental d'aquestes, segons el que estableix el Decret 162/1990, de 15 d'octubre, del Consell de la Generalitat.
  
?La Direcció General de Gestió del Medi Natural emet un informe, amb data entrada 17 de setembre del 2004, en sentit favorable a la Declaració d'Impacte Ambiental observant el següent:
  
?En la nova documentació aportada, entre les determinacions de l'ordenació apareixen entre altres la cessió a l'Ajuntament de Castalla com a zona verda pública del 40% de la superfície computable del sector que es reforestarà amb arbratge autòcton de l'entorn forestal de la zona, per a apantallar i amortir l'impacte paisatgístic de l'actuació, com també la reforestació de la zona exclosa del sector, l'avaluació ambiental de les xarxes d'infraestructures d'abastiment d'aigua i energia elèctrica i la definició dels sistemes de depuració i reutilització d'aigües residuals i gestió dels residus generats per la indústria?.
  
Per la qual cosa informa:
  
?Basant-se en els antecedents exposats, la declaració d'impacte ambiental emesa, la proposta de declaració d'interés comunitari i el projecte refós presentat pel promotor, aquesta Direcció General emet informe favorable a l'efecte ambiental a la documentació aportada, i considera que no cal variar ni modificar el sentit de la Resolució de 4 de maig del 2004. Això no obstant s'estableix la necessària reserva davant d'altres pronunciaments dels departaments competents representats en la Comissió Territorial d'Urbanisme, a l'efecte del compliment de les determinacions necessàries per a autoritzar la declaració d'interés comunitari?.
  
Seté. La Comissió Informativa d'Urbanisme d'Alacant, en sessió de 21 de setembre del 2004, va acordar emetre informe favorable a la present declaració d'interés comunitari.
  
Fonaments de dret
  
Primer. El present expedient s'ha de resoldre a la vista del que estableixen els articles 8.2 i 16 de la Llei 4/1992, de 5 de juny, de la Generalitat, sobre Sòl No Urbanitzable, completat amb el Pla general municipal, aprovat definitivament el 25 de juliol del 2002 per la Comissió Territorial d'Urbanisme d'Alacant, i la resta de legislació vigent en aquesta matèria d'urbanisme. Els terrenys estan classificats com a Sòl No Urbanitzable Comú General (articles 6.21 i 4.1.3a), i l'ús és compatible; la implantació sol·licitada compleix les disposicions generals del planejament municipal vigent ja que és conforme a la normativa urbanística municipal que estableix la compatibilitat d'ubicació dels usos industrials categoria 5 (IN- 5) en el Sòl No Urbanitzable Comú General on s'ubica la proposta; si bé hi ha sòls industrials urbanitzables al municipi, la dimensió de la indústria projectada no permet utilitzar-los.
  
Segon. Es tracta d'una actuació integral per la qual cosa s'ha tramitat de conformitat amb el que preceptua l'article 20 de la citada Llei 4/1992 i considerant la compatibilitat del que s'ha sol·licitat amb la normativa urbanística aplicable. L'exercici de l'activitat industrial pretesa és objecte de regulació en l'article 20 de la Llei sobre Sòl No Urbanitzable, com a procediment extraordinari a través d'actuació integral, ateses les dimensions i les característiques d'implantació.
  
Tercer. S'aporta còpia del certificat expedit pel secretari acreditatiu de l'acord de la Comissió Municipal de Govern de 2 de desembre del 2002, favorable en el sentit de declarar la compatibilitat de la implantació industrial pretesa amb el vigent pla general. També s'aporta còpia del certificat de ratificació d'aquest acord en ple de 27 de març del 2003, on, així mateix, s'estableix la «conformitat a la compensació monetària substitutòria dels deures de cessió sempre que aquests siguen equivalents als de l'adjudicatari d'un programa d'actuació integrada».
  
Quart. Quant al règim de cessions i la resta de paràmetres de planejament que s'ha de complir s'ha establit el següent:
  
?Quantificació de la cessió: la cessió urbanística serà del 40% de la superfície computable del sector per a dotacions públiques, que per no ser necessària es destinarà fonamentalment a zona verda.
  
- Sòl de cessió: es reflecteix en els plànols i les taules aportats el caràcter públic o privat de la cessió, el sòl computable, i s'ajusten la fitxa de planejament i gestió amb els compromisos.
  
- Delimitació del sector: s'ha redelimitat el sector, ajustant-lo als criteris de sectorització.
  
- Enllaç viari: s'amplia la previsió mitjançant una adequada connexió, per a la qual cosa s'ha dissenyat un enllaç mitjançant una rotonda.
  
- Serveis urbanístics: s'assumeixen amb detall els compromisos necessaris per a garantir els serveis i fer viable l'activitat, segons el règim general establit per a l'adjudicatari d'un programa d'actuació integrada.
  
- Reculades de l'edificació: són de més de 5 metres, conforme a la normativa d'aplicació.
  
Cinqué. Correspon al Consell de la Generalitat aprovar definitivament les declaracions d'interés comunitari per a actuacions industrials, terciàries o de serveis d'especial importància regulades en la legislació sobre sòl no urbanitzable, de conformitat amb el que estableix l'article 5.h) del Reglament dels Òrgans Urbanístics de la Generalitat, aprovat per Decret 201/2003, de 3 d'octubre, del Consell de la Generalitat.
  
Per tot el que antecedeix, a proposta del conseller de Territori i Habitatge, el Consell de la Generalitat
  
ACORDA
  
Primer
  
Aprovar definitivament l'ordenació urbanística per a l'actuació integral consistent en la implantació d'una indústria de tubs d'acer soldat, en els termes que resulten de la documentació tècnica que obren en l'expedient, i que es recullen en el cos del present acord, declarant d'interés comunitari l'esmentada actuació.
  
Segon
  
Adjudicar la referida actuació integral d'interés comunitari a la mercantil Bornay, SA, a la qual s'atorga la legitimació necessària a l'efecte de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a promoure l'actuació urbanística aprovada.
  
Tercer
  
Condicionar i vincular aquesta adjudicació al fet que la mercantil sol·licitada execute l'actuació d'acord amb les condicions següents:
  
1. El pagament del cost d'infraestructures addicionals assumit com substitutiu del règim de cessions legals.
  
2. Obtenir de l'Ajuntament de Castalla les llicències municipals necessàries amb caràcter previ a l'execució de les obres, sense perjudici de qualsevol altra autorització que calga per a la implantació i el funcionament de la instal·lació, d'acord amb la normativa de concurrent aplicació.
  
3. L'execució de l'actuació integral s'haurà d'ajustar al projecte presentat a aquest efecte, amb la documentació complementària aportada durant la tramitació de l'expedient, i, en especial, el text refós presentat el 24 de maig del 2004. Així mateix, seran d'observança les condicions fixades per les distintes Administracions que han participat en el procediment i particularment en la Declaració d'Impacte Ambiental.
  
4. Tot canvi que es produïsca en la titularitat de la promoció objecte de la present actuació integral haurà de ser autoritzada pel Consell de la Generalitat.
  
5. L'acord d'adjudicació expressat en el precedent apartat segon, caducarà si en el termini d'un any, comptador de la publicació en el Diari Oficial de la Generalitat Valenciana, la interessada no ha sol·licitat, en condicions d'obtenir, les preceptives llicències municipals d'obres o activitat per a les previstes en el projecte, excepte pròrroga justificada de l'esmentat termini que podrà concedir el conseller de Territori i Habitatge. Així mateix, una vegada atorgades les llicències, s'haurà d'iniciar, concloure i no interrompre la construcció dins dels terminis en ella determinats o, si no n'hi ha, en 6, 24 i 6 mesos, respectivament. L'incompliment dels esmentats terminis, excepte pròrroga justificada, donarà lloc a la caducitat de la llicència per l'Ajuntament, amb audiència prèvia de l'interessat.
  
Quart
  
La present aprovació i adjudicació de l'actuació integral implica, a l'efecte expropiatori, la declaració d'interés social i la necessitat ocupació dels terrenys necessaris, conforme al projecte presentat, per a l'execució d'aquella, tant als terrenys interiors a aquesta com als necessaris per a efectuar les connexions de l'actuació amb les infraestructures supramunicipals exteriors a aquesta. L'adjudicatari té la condició de beneficiari de l'expropiació, i anirà al seu càrrec el pagament dels preus justos que s'han de satisfer. Tot això conforme a l'article 20.3 de la Llei 4/1992, de 5 de juny, de la Generalitat, sobre Sòl No Urbanitzable.
  
Cinqué
  
No escau fer cap declaració a l'efecte del que disposa la disposició addicional primera, apartat b), de l'esmentada Llei 4/1992.
  
Contra el present acord, que posa fi a la via administrativa, es podrà interposar recurs potestatiu de reposició davant el Consell de la Generalitat en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administraciones Públiques i del Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjudici que es puga exercir qualsevol altre recurs que estime oportú.
  
València, 15 d'octubre de 2004
  
La consellera secretària del consell de la Generalitat, per substitució,
  
GEMA AMOR PÉREZ